Publication: Magyar Közlöny
Issue: MK-2001-154 (Year: 2001, Number: 154)
Era: 1990-2004
Section: módosított 1996. évi LXXXI. törvény 4. §-ának 28. pontja
Paragraph Index: 361

41. § Ha a tájékoztató a forgalomba hozatali eljárás időtartama alatt módosításra kerül, az a befektető, aki a módosított tájékoztató közzététele előtt jegyzett vagy vásárolt értékpapírt, a szerződéstől a módosítás közzétételét követő tizenöt napon belül elállhat, ha a módosítás az értékpapír piaci megítélését kedvezőtlenül érinti és a jegyzés vagy vásárlás a módosítás közzétételét megelőző hatvan napon belül történt. A befektető elállása esetén a kibocsátó, illetve a forgalmazó egyetemlegesen köteles a befektetőnek a jegyzéssel vagy a vásárlással kapcsolatos költségét és kárát megtéríteni. A módosítás közzétételét követő tizenöt napos időtartam alatt az allokáció nem folytatható le.

Source: https://magyarkozlony.hu/hivatalos-lapok/e7e6b1de7bdc0807385403ff93947d2687fd80b6/dokumentumok/f46eaaee07c4f251e2b14dac5fb585eed570ad90/letoltes